A7
Forfattere: Martin Knabe
Tidsskrift: passage (2018-01-02)

## A7

Vindmøller rejser sig gennem morgentågen som organer der søvnigt holder en pulserende motorvej i live.

Motorvejen rejser sig fra grundfjeldet som en pulserende åre der tågeagtigt holder liv i organet som en søvnig mølle.

Pulsen rejser sig fra organet der søvnigt vækkes til live på en tåget motorvej.

Og søvnen rejser sig fra organet som en pulserende vind over tågen når asfalten rejser sig fra motorvejen og hastigt kommer én i møde.

Martin Knabe